《和主司王起（一作和主司酬周侍郎）》
唐代·孟守

科文又主守初时，光显门生济会期。美擅东堂登甲乙，

荣同内署侍恩私。群莺共喜新迁木，双凤皆当即入池。

别有倍深知感士，曾经两度得芳枝。

作者简介：孟守（一作宁），字处中。长庆三年，王起主文，尝放及第，为时相所退。至会昌三年，起再知贡举，守龙钟就试成名。